ATP30 กำไรหด 42% เหลือ 1.92 ลบ.หลังต้นทุนพุ่ง
ATP30 กำไรหด 42% เหลือ 1.92 ลบ. จากปีก่อนกำไร 3.32 ลบ. หลังต้นทุนพุ่ง
11 พ.ค. 2560

บริษัท เอทีพี 30 จำกัด (มหาชน) หรือ ATP30 รายงานผลการดำเนินงานประจำไตรมาส 1/60 สิ้นสุดวันที่ 31 มี.ค.60 (รวมบริษัทย่อย) ดังนี้

โดยผลการดำเนินงานในไตรมาสดังกล่าวปรับตัวลดลง เนื่องจากบริษัทมีต้นทุนบริการที่เพิ่มขึ้น จากการนำรถโดยสารใช้แล้วไปปรับปรุงสภาพเพื่อให้บริการแก่ลูกค้าที่ได้ดำเนินการต่อสัญญาใช้บริการในระยะยาว ขณะที่บริษัทมีต้นทุนเชื้อเพลิงจากราคาน้ำมันปรับตัวขึ้น นอกจากนี้บริษัทยังมีค่าใช้จ่ายในการบริหารเพิ่มขึ้น 28.96% จากค่าใช้จ่ายเกี่ยวกับการเตรียมการนำมาตรฐานสากลระบบบริหารจัดการความปลอดภัยการจารจรทางถนน (ISO 39001)